Berlingske Tidende, 1836-01-26
Portugal. Lesabon, den 2den Januar. - Talen, hvormed Dronning Maria i Dag aabnede Cortes-Forsamlingerne, lyder fuldstændig saaledes: Værdige Pairer, af Kongeriget Mine Herrer Deputerede fra den portugisiske Nation. J det sikkre Haab, at Landets Saar, skulle ved vore forenede Bestræbelser læges og dets Velfærd faae en ny Jmpuls, seer jeg med sand Fornøielse Repræsentanterne for en Nation, som jeg elsker saa højt, og hvis Lykke jeg har helliget mig, forsamlede om den Trone, jeg er ophøjet paa. Billedet af Deres første Forsamling mørknedes strax i Begyndelsen ved et af hine Skjæbnens skrækkelige Slag, for hvilke Hengivenheden bøier sig, som for uafvendelige Raadslutninger fra Forsynet, men som nødvendigviis nedtrykke Lovgivernes Mod og paralisere. de viseste menneskelige Combinationer. Denne Katastrophe maatte adsprede det lovgivende Legemes Opmærksomhed ved en Mængde vigtige Spørgsmaal, hvis Afgjørelse udfordredes, og opholde det constitutionelle Chartes nødvendige Udvikling ved en Mængde organiske og regulatoriske Love, som Nationen fordrede og ventede af Deres Viisdom. Legislaturens anden Session afbrødes af en anden, uforudseet Begivenhed, der ikke mindre end den første vakte mit Hjertes Følelser; den var ikke istand til at fuldende hiint absolut nødvendige Værk, den hørte op da den neppe var begyndt, og førend den fuldstændig havde opført Bygningen af hine Love. For den nuværende Session have vi altsaa en Masse vigtige legislative Arbeider, der ere uundgaaeligt nødvendige til at sikkre Constitutionen, Chartet og Monarkiet en regelmæssig, overeenstemmende og rask Udvikling. Mine Ministre ville forelægge Dem de Arbeider, som de i denne Henseende have forberedt, og Jnitiativet, der tilkommer Dem, vil uden Tvivl fremkalde Forslag, der ere beregnede paa samme Øjemeed. Disse forskjellige Forslag, nøje overveiede af vise og ulidenskabelige Lovgivere, ville da stille Portugisernes tilkommende Velfærd paa en sikker Grundvold. Af de Beretninger, der af mine Ministre for det Jndre, for de geistlige Anliggender og for Justitien ville blive forelagte Dem, vil De see, hvad der er skeet i Mellemrummet fra den forrige til den nuværende Session, saavelsom den nuværende Tilstand af Forvaltningen i det Jndre, af den lusitanske Kirke og Justits-Departementet, Gjenstande, til hvis alvorlige Overveielse det synes, hensigtsmæssigt at opfordre Dem, for at den første kan blive reguleret paa en for Folket fordeelagtig og for Statsskatten mindre besværlig Maade, at den anden kan faae den Beskyttelse, som Folkets Religion og Moralitet bydende fordre, og for at den tredie kan blive unddraget den Forvirring, i hvilken Omstændighederne have styrtet den. Mine Ministre for Krigen og for Marinen ville gjøre Dem bekjendte med Hærens og Sømagtens Tilstand, hvorover der, ifølge Forfatningen, tilkommer Dem Bestemmelsen, og foreslaae Dem de nødvendige Forholdsregler, som hine vigtige Grene af Statstjenesten fordre af Deres Patriotisme og Kundskaber. En Hentydning paa Tilstanden af vore Besiddelser hiin, Side Havet vil give Dem Lejlighed til, paa en hensigtsmæssig Maade at sørge for deres Vedligeholdelse og fjernere Velfærd. Freden er, Tak skee det guddommelige Forsyn, ikke blevet forstyrret i vort Fædreland, og jeg har Grund til at smigre mig med, ikke alene at Forholdene til de Magter, der ere Venner og Allierede af min Krone, daglig slutte sig fastere ved det standhaftige Venskabs Baand, men at om føje Tid min Regjerings Retfærdighed og Maadehold ville blive erkjendte endog af de Magter, hvis Forhold til mig for en kort Tid have været afbrudte, og især af den catholske Kirkes synlige Hoved, hvis Datter jeg er stolt af at være. De portugisiske Vaaben, der for kort siden have forløst dette Land fra Borgerkrigens Raseri og fra en usurperende og frihedsmyrdende Factions Bestræbelser, bidrage nu til, i et Nabo Kongerige at understøtte vor ophøiede Allierede, Dona Jsabella dens Krone mod Bestræbelser, der ikke mindre afgjort ere rettede mod Spaniens Vel, hvis Jnteresser nu staae i saa nøje Forbindelse med mit Kongeriges. Jeg nærer den Overbeviisning, at af vore fælleds Bestræbelser og af vor nøje Forbindelse med England og Frankerig, skulle Fred og Rolighed fremgaae for den hele Halv. Mine Herrer Deputerede fra den portugisiske Nation: Min Finantsminister vil forelægge Dem Forslag for det løbende Aar og en kort Beretning over det foregaaende, underrette Dem om Finantsernes Tilstand og om Statstjenestens Fornødenheder, og, ifølge min befaling, foreslaae Dem alle de Besparelser og Jndskrænkninger, der kunne bidrage til at lette Folkets Byrder, men desuden ogsaa alle de Forholdsregler, der synes nødvendige, for at holde Statscreditten paa en fuldkommen god Tillids solide Basis, og at gjøre den nøjagtige Opfyldelse af alle Forpligtelser mulig, om disse nu ere ingaaede i Kongeriget eller udenfor samme. Værdige Pairer af Kongeriget! Mine Herrer Deputerede fra den portugisiske Nation, Jeg har bestandig ihukommet Deres Forestillinger og Deres Ønsker for Vedblivelsen af mit Dynastii, heller ikke kunde en Dronning, paa hvem Portugal bygger Haabet om en vedvarende Fred, nære en anden Tanke. Det glæder mig derfor at kunne melde Dem, at jeg hos Prinds Den Fernando Augusto, Hertug af Sachsen-Coburg-Gotha, min elskede Gemaal, vil finde de Dyder, af hvilke min huuslige Lykke maa fremgaae, at han vil blive det constitutionelle Monarki og vort Fædreland, der ved denne Formæling ogsaa er blevet hans, en ny og sikker Stytte, og at det Baand, der forbinder mig med nogle af min Krones ældste Allierede, ved dette Ægteskab vil blive knyttet endnu fastere. Mine Herrer, Rolighedens og den indre Sikkerheds fuldstændige og gjennemgribende Gjenoprettelse, Agerdyrkningens, Manufacturernes og Handelens Beskyttelse og Opmuntring, disse Velstandens Kilder, der ved foregaaende Ulykker næsten ganske ere blevne udtørrede, ville uden Tvivl finde en Plads blandt de mangfoldige Gjenstande, for Deres Beraadslaaning, ligesom De ogsaa bestandig skulle holde min Regjerings Omhue i Virksomhed. Jeg er overbeviist om, at De, saavidt Deres Magt rækker, i Fælledskab med Deres Dronning ville virke med til Landets saa hæderligen begyndte Restauration. Hvis Offere ere nødvendige, da ville de eenstemmigt blive overtagne; thi den ædelmodige Nation, som vi have den Ære at repræsentere, er istand til enhver Anstrengelse for Landets Bedste. Sessionen er aabnet.